|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 35** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛАВИЈА У ДРУГОМ СВЕТСКОМ РАТУ (1941–1945) | |
| Наставна јединица: | 5.1. Априлски рат и окупација | |
| Тип часа: | Обрада | |
| Циљ часа: | Упознавање ученика са догађајима који су се одиграли у марту 1941. године у Југославији, Априлским ратом, окупационом поделом Југославије, формирањем НДХ и њеним карактеристикама. | |
| Очекивани исходи: | **На крају часа ученици ће бити у стању да:**   * опишу мартовске догађаје 1941. године у Југославији, * наведу узроке Хитлеровог напада на Југославију, опишу Априлски рат и капитулацију, * наброје државе које су учествовале у окупационој подели Југославије, * опишу окупациони режим у Југославији, * опишу настанак и карактер НДХ, * дефинишу појмове: суверенитет, територијални интегритет, бојкот, марионетска влада, саботажа, репресалије, сагрегација, колаборационисти , усташе, домобрани, шовинизам. | |
| Облик рада: | Фронтални рад, рад у паровима | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла, радни лист са укрштеницом, дигитални уџбеник | |
| Међупредметне компетенције: | Компетенција за учење, сарадња, рад са подацима и информацијама, решавање проблема | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (15 минута):**  Наставник саопштава ученицима да је циљ овог часа да се упознају са догађајима који су се одиграли у марту 1941. године у Југославији, Априлским ратом, окупационом поделом Југославије, формирањем НДХ и њеним карактеристикама. Пише наслов лекције на табли.  Затим дели ученицима радни лист са укрштеницом. Ученици са паром из клупе решавају укрштеницу. Пар ученика, који је први открије тачно решење, наставник награђује оценом. Када заврше, проверава тачност одговора тако што позива редом ученике да читају појмове које су унели у укрштеницу.  Тражи од ученика да објасне шта је државни удар и саопштава да је Југославија у марту 1941. године приступила Тројном пакту што је за последицу имало државни удар тј. смену власти.  **Главни део (20 минута):**  Наставник описује мартовске догађаје 1941. године у Југославији који су водили у рат. Објашњава зашто, када и под којим условима је Југославија приступила Тројном пакту. Описује демонстрације и државни удар који је изазвала оваква одлука југословенске владе. Затим наставник истиче да је државни удар и неприхватање Протокола о приступању Тројном пакту довело до Хитлеровог напада на Југославију. Описује Хитлров напад и последице Априлског рата.  Упућује ученике на карту на **страни 111** уџбеника и помоћу ње објашњава окупациону поделу Југославије. Описује затим окупациони режим у Србији, карактеристике Владе народног спаса и објашњава улогу Милана Недића.  Саопштава када и зашто је створена НДХ, какав је био карактер ове државе и њена политика према Србима.  Током излагања наставник кључне садржаје бележи на табли, а ученици у своје свеске.  **Завршни део (10 минута):**  Наставник позива ученике да усмено одговоре на питања из одељака ***Провери своје знање***, на **страни 114** уџбеника. Ученици се јављају и одговарају на питања, наставник прати и проверава тачност одговора.  На крају часа наставник пушта ученицима **филм *Страшни суд*** који се налази у дигиталном уџбенику на **страни 109**. Подстиче ученике да прокоментаришу одгледани филм и изнесу своје мишљење. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ПРИЛОГ

Table

Description automatically generated

1. СИСТЕМ ЗА ОТКРИВАЊЕ И ЛОЦИРАЊЕ АВИОНА У ВАЗДУХУ
2. НАЗИВ ЗА ВОЈНУ ОПЕРАЦИЈУ НЕМАЧКОГ НАПАДА НА СССР
3. НИЗ ПОДЗЕМНИХ УТВРЂЕЊА СА ТОПОВИМА И МИТРАЉЕЗИМА ДУЖ ГРАНИЦЕ ФРАНЦУСКЕ СА НЕМАЧКОМ И ИТАЛИЈОМ
4. ГРАД У ИРАНУ У КОМЕ СУ СЕ САСТАЛА ВЕЛИКА ТРОЈИЦА 1943. ГОДИНЕ
5. ИМЕ НЕМАЧКОГ ГЕНЕРАЛА РОМЕЛА
6. ИСКРЦАВАЊЕ ВОЈНИХ ЈЕДИНИЦА НА НЕПРИЈАТЕЉСКУ ТЕРИТОРИЈУ
7. СПОРАЗУМ КОЈИМ ДРЖАВА ИЛИ ВОЈСКА ПРЕДА ОРУЖЈЕ И ОДУСТАНЕ О РАТА
8. УТВРЂЕНО МЕСТО УКОПАНО У ЗЕМЉУ КОЈЕ СЛУЖИ КАО ЗАКЛОН
9. УПОТРЕБЉАВАНЕ СУ У РАТУ НА МОРУ, МОГУ ДА ПЛОВЕ ПОД ВОДОМ
10. ОРГАНИЗОВАН ОДЛАЗАК, ИСЕЉЕЊЕ СА НЕКЕ ТЕРИТОРИЈЕ
11. САСТАНАК ПОЈЕДИНАЦА НА КОЈИМА СЕ РАСПРАВЉА О ПИТАЊИМА ОД ЗАЈЕДНИЧКОГ ИНТЕРЕСА

РЕШЕЊЕ УКРШТЕНИЦЕ

A picture containing text, crossword puzzle

Description automatically generated

ИЗГЛЕД ТАБЛЕ

АПРИЛСКИ РАТ И ОКУПАЦИЈА

25. март 1941. године – потписивање Протокола о приступању Тројном пакту

26/27. март 1941. године – војни пуч – збачено Намесништво и доведен на власт Петар II

27. март 1941. године – демонстрације

6. април 1941. године – напад на Југославију, бомбардовање Београда

11. април 1941. године – капитулација Југославије

Окупациона подела:

* Немачка
* Мађарска
* Италија
* Бугарска

Створена Велика Албанија и проглашена Независна Држава Хрватска (НДХ)

Влада народног спаса – Милан Недић

10. април 1941. године – проглашена НДХ

Усташки покрет - Анте Павелић