|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 8. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 20** | ОДЕЉЕЊЕ**:** | ДАТУМ**:** |
| Наставна тема: | ЈУГОСЛОВЕНСКА КРАЉЕВИНА (1918–1941) | |
| Наставна јединица: | 3.4. ВЛАДАВИНА НАМЕСНИШТВА | |
| Тип часа: | Обрада | |
| Циљ часа: | Упознавање ученика са политичким приликама у Краљевини Југославији након атентата у Марсељу тј. са владом Милана Стојадиновића, стварањем Бановине Хрватске и спољном политиком владе Цветковић–Мачек. | |
| Очекивани исходи: | **На крају часа ученици ће бити у стању да:**   * опишу значај и улогу Милана Стојадиновића, * објасне унутрашњу политику владе Милана Стојадиновића, * објасне зашто је дошло до Конкордатске кризе, * објасне зашто је створена Бановина Хрватска, * опишу одлике спољне политике владе Цветковић–Мачек, * разумеју зашто је Југославија приступила Тројном пакту. | |
| Облик рада: | Фронтални, групни рад | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација, сарадња, рад са подацима и информацијама | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  На почетку часа наставник саопштава да ће се на овом часу упознати са политичким приликама у Краљевини Југославији након атентата у Марсељу тј. са владом Милана Стојадиновића, стварањем Бановине Хрватске и спољном политиком владе Цветковић–Мачек. Пише наслов лекције на табли и поставља ученицима следећа питања:   1. Где је и када извршен атентат на краља Александра? 2. Ко је и зашто извршио атентат на краља Александра? 3. Ко је наследио краља Александра након атентата у Марсељу? 4. Ко је владао уместо малолетног Петра II? 5. Објасните улогу и задатак Намесништва.   Наставник дели ученике у пет група, водећи рачуна да у свакој групи буде и бољих и слабијих ученика.  **Главни део (30 минута):**  Наставник објашњава задатке. Ученици свих пет група имају задатак да прочитају одељак лекције који им је додељен, да у њему подвуку најважније реченице, а потом формулишу неколико кључних теза и запишу их.  Додељује групама делове лекције (одељке) и саопштава да за рад имају 10 минута.  **Прва група** – уводни део, одељак *Влада Милана Стојадиновића* и биографија Милана Стојадиновића **на странама 66 и 67** уџбеника.  **Друга група** – одељак *Конкордатска криза* на **страни 67** и текст *За радознале* на врху **стране 68**.  **Трећа група** – одељак *Пад Милана Стојадиновића* и историјски извор на **страни 68**.  **Четврта група** – одељак *Бановина Хрватска* на **странама 68 и 69** уџбеника  **Пета група** – одељак *Спољна политика владе Цветковић–Мачек* и биографија краља Петра на **странама 69 и 70** уџбеника.  Ученици раде задатаке, читају додељене делове лекције, подвлаче, формулишу тезе. Наставник их обилази, контролише да тезе буду кључне и прецизне и помаже им уколико је потребно.  Када заврше са радом, најпре прва група осталим ученицима презентује резултате рада, препричава прочитани одељак, скреће пажњу на кључне садржаје и записује на табли кључне тезе.  Затим презентују редом и остале групе.  **Завршни део (5 минута):**  Наставник оцењује ученике и похваљује најуспешније.  Наставник позива ученике да усмено одговоре на питања из одељака ***Провери своје знање***, на **страни 70** уџбеника. Ученици се јављају и одговарају на питања, наставник прати и проверава тачност одговора. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |